projecte-aina/catalan_government_crawling huggingface dataset:
Propera sessió i última: dilluns 18 de desembre.
Descobrim les peculiaritats del gènere del "Far West", amb la Montse Cateura i l'Enric Franch
Seguim el nostre itinerari per l'apassionant món dels gèneres cinematogràfics.
Després d'acostar-nos als orígens del cinema i el llenguatge cinematogràfic, vam fer parada a la ciència-ficció.
Aquesta tardor us proposem seguir amb el gènere més aventurer i polsós del cinema: el western.
La història del cinema i l'evolució dels seus gèneres és indissociable del seu context històric; això ens ajudarà a comprendre perquè el cinema ens proposa unes determinades històries, com intervenen els elements del llenguatge cinematogràfic a l'hora d'explicar-nos-les i de quina manera influeix el context històric i/o polític en cada moment.
El western és, juntament amb la ciència-ficció, un dels gèneres més primitius, doncs va nèixer durant els primers anys del cinema mut.
Situant l'acció en el Far West, el western ha sapigut, com cap altre, mostrar les tensions entre l'individu i la comunitat.
Durant el taller es combinaran sessions teòriques i exemples pràctics, intentant captar la màxima atenció i participació per part de les persones que assisteixin al taller.
Les sessions teòriques es recolzen en un material de suport (powerpoint) en el qual hi ha inserits talls de pel·lícules que ajuden a il·lustrar els conceptes que s'aniran exposant.
Es pretén que al final de les sessions les persones assistents al taller disposin de les eines suficients com per gaudir del fet cinematogràfic d'una forma més àmplia, profunda i crítica.
Descobrint elements, tècniques o anècdotes que abans no coneixien i que permeti valoritzar el cinema més enllà del simple espectacle.
El taller tindrà lloc els propers dilluns 20, 27 de novembre i 18 de desembre, de les 18 a les 19:30 hores i s'estructurarà en tres sessions:
1a - Sessió teòrica: Contextualització i trets definitoris del western.
2a - Sessió pràctica: Sin perdón, dirigida per Clint Eastwood.
Visionat de la pel·lícula a la Biblioteca.
3a – Sessió pràctica: Comentaris del film i reconeixement de les característiques del western.
Montse Cateura és llicenciada en Història de l'Art en l'especialització d'Història del cinema.
Ha fet publicacions d'investigació sobre cinema a Molins de Rei, i també a la revista del Centre d'Estudis Comarcals del Baix Llobregat, Materials.
Ha estat comissària i autora del catàleg de l'exposició " 100 anys de cinema... " a Molins de Rei.
Dinamitza habitualment tallers de formació relacionats amb el cinema i és membre de la junta del Cineclub Hal2002 de Molins de Rei.
Enric Franch és realitzador amateur de curtmetratges, ha estat dinamitzador del taller "Parlem de cine" a l'Ametlla de Mar i també és membre de la junta del Cineclub Hal2002 de Molins de Rei.
Propera sessió: 15 de desembre.
La tardor és sinònim de música a la Biblioteca Pública de Tarragona.
Us proposem un nou cicle d'audicions conduïdes i comentades per Josep Maria Rota.
Aquest any el dediquem al compositor italià més important de la primera part del segle XIX: Gioachino Rossini, en el 225 aniversari del seu naixement.
Autor de 40 òperes, entre les que destaquen les serioses i, sobre tot, les còmiques, com l barbiere de Siviglia, La cenerentola o L'italiana in Algeri.
El cicle consistirà en tres sessions que ens permetran conèixer la vida d'aquest singular artista i les eves obres.
Les sessions tindran lloc, de forma quinzenal, els següent divendres a les 18.30 hores de la tarda a la Biblioteca:
L'entrada és lliure (no cal inscripció), i només estarà limitada a l'aforament de la sala.
JOSEP MARIA ROTA és professor de música i llengües clàssiques a la Salle Tarragona i compositor membre del Col·lectiu de compositors de Tarragona.
Conferenciant habitual per als Amics de l'Òpera de Tarragona, Amics dels Clàssics de Barcelona i el Conservatori de Tarragona tambe és membre de la Gesellschaft der Freunde von Bayreuth (Amics de Bayreuth), Associació Wagneriana de Barcelona i Associació Hans Knappertsbusch (director wagnerià).
Els seguidors d'Star Wars podran demostrar els seus coneixements de Jedi el proper 15 de desembre a la 2a Trobada de fans d'Star Wars.
La trobada es dirigeix a infants i joves fins a 14 anys.
La missió dels participants serà obtenir els sis fragments de l'emblema de l'ordre Jedi.
La trobada comptarà amb la presència d'Emili Samper, doctor en filologia catalana i estudiós del món del còmic.
Els interessats cal que s'inscriguin prèviament a la Sala Infantil a les places són limitades.
Aquells que vagin disfressats o portin un objecte relacionat amb la saga rebran un obsequi.
Acompanyeu-nos en el camí de la Força davant l'amenaça del costat fosc.
Dilluns 20 de novembre a les 19 h a la Biblioteca: Conferència a càrrec de Roger Miralles i Jordi Guerrero
En el marc del cicle "JOSEP M. PUJOL DE BARBERÀ L'ARQUITECTE I TARRAGONA" organitzat pel Servei d'Arxiu i Documentació Municipal de l' Ajuntament de Tarragona aquest mes de novembre la Biblioteca us ofereix una conferència centrada en l'obra de Josep M. Pujol de Barberà que va ser arquitecte municipal de Tarragona entre l'any 1897 i 1939.
A Tarragona fou també cronista oficial de la ciutat el 1924.
Construí l'Escorxador municipal (1902), el Mercat Central (1915), el dipòsit d'abastament d'aigües de l'Oliva (1931) i la xarxa de clavegueres de Tarragona.
Com a obra més important per a la ciutat redactà el pla d'eixample del 1922, que ha dirigit el creixement de Tarragona fins ara.
Guanyador, amb l'arquitecte Adolf Ruiz i Casamitjana, del concurs per a l'Orfenat Ribas de Barcelona, hom no li n'encarregà la construcció.
Com a arquitecte particular cal significar obres com la Cooperativa Obrera Tarraconense (1918), el Col·legi La Salle a Tarragona (1923), el Noviciat de La Salle a Cambrils (1928), la casa mare de les carmelitanes Terciàries (1930), i l'ampliació de l'Hospital de Sant Pau i Santa Tecla a Tarragona.
Dels autors de la conferència, Roger Miralles és arquitecte i professor d'arquitectura a la Universitat Rovira i Virgili.
Ha publicat nombrosos articles i contribucions en llibres relacionats amb arquitectura; entre els temes del seu treball en destaca el Modernisme.
Jordi Guerrero és també arquitecte dedicat a la pràctica, la docència i la divulgació de l'arquitectura.
Autor també d'articles i llibres, entre els que 'La Universitat laboral de Tarragona 1952-1956', i autor del blog sobre arquitectura del segle XX " HASXX_teoría ", considerat entre els 50 més influents del món dels del 2013 (Ranking ebuzzing).
**[Us informem del canvi de data de l'acte que consistirà en la col·locació de la placa a la Plaça Josep M. Pujol de Barberà i de la inauguració de l'exposició Josep M. Pujol de Barberà, l'arquitecte i l'espai.
Aquest acte se celebrarà el dijous dia 9 a les 18 h, al Mercat Central de Tarragona.]
Dijous 7 de desembre, a les 17.30 h.
"Tots els nens del món juguen, i aquesta activitat és tant important en la seva existència que es diria que és la raó de ser de la infància... el joc és vital ja que condiciona el desenvolupament harmoniós del cos, la intel·ligència i l'afectivitat."
Us convidem a passar una estona divertida jugant amb alguns jocs de taula per a totes les edats i gustos que tenim a la Sala infantil.
Podeu venir amb els amics o la família.
Us ensenyarem a jugar als jocs més actuals i als més clàssics.
Aquests són els jocs que teniu al vostre abast a la Sala infantil, si voleu descobrir-ne alguns us esperem el proper dijous:
Dissabte 18 de novembre: conferència + ruta.
A càrrec de Pineda Vaqué, historiadora
Dissabte 18 de novembre a les 10 h a la Secció Local de la Biblioteca Pública
Conferència: Tarraco Tarraquna Tarragona, la ciutat a l'Alta Edat Mitjana.
Aquesta època, tot i ser la menys coneguda de la història de la ciutat, és la que traça la seva continuïtat a través dels segles, des de la substitució de la Imitatio Romae per la Civitas Christiana durant l'antiguitat tardana, passant per l'establiment d'una seu metropolitana en època visigoda, la conquesta islàmica que en comportà un abandó quasi total a partir del segle VIII i, finalment, l'ocupació cristiana a finals del segle XI.
En aquesta xerrada parlarem dels canvis urbanístics, econòmics, socials i culturals que s'hi esdevingueren durant aquests més de vuit-cents anys i establirem les raons per les quals encara avui dia és el període de la història de Tarragona que menys es coneix.
Ruta: Tarraco Tarraquna Tarragona, la ciutat a l'Alta Edat Mitjana.
Per comprendre l'evolució de Tarragona des de l'antiguitat tardana fins a la conquesta cristiana caldrà que ens moguem per la part alta de la ciutat, ja que l'entramat urbà actual encara beu de l'ocupació privada de l'espai públic del fòrum provincial, que ocupava la totalitat de la terrassa superior del turó on s'estableix Tarraco, a partir del segle IV dC.
D'aquesta manera, veurem diferents espais que tenen l'origen en aquella època, com la catedral de Tarragona, la casa de l'Ardiaca, el carrer de les Coques, la plaça d'en Rovellat, ca la Garsa, la capella de Sant Pau del seminari, i altres; també analitzarem com moltes d'aquestes construccions aprofiten material arquitectònic de l'època romana i finalment acabarem la visita a la torre del Pretori, on podrem veure una maqueta que reprodueix la Tarragona medieval.
Pineda Vaqué és historiadora i col·labora habitualment a la premsa camptarragonina.
Treballa en creació i gestió de continguts de la web i de les xarxes socials i en l'assessorament en criteris de qualitat editorial de publicacions.
Per participar en la ruta cal inscripció prèvia, ja que les places són limitades.
Les inscripcions es poden fer per correu electrònic a: [EMAIL] o per telèfon al: 977 240 331
La Sala infantil de la Biblioteca Pública de Tarragona celebra els 20 anys de la publicació de Harry Potter i la pedra filosofal amb un bon grapat d'activitats adreçades a tots els públics i en especial als lectors i lectores fans de la saga i de tot allò que envolta el món de la fantasia: màgia, mags, bruixots...
El Mag Gerard pertany a una nova generació de mags que barreja de forma original i sorprenent la màgia amb la comèdia, en aquest espectacle basat en el seu llibre "Màgia amb aliments" (editorial Cossetània) veureu com els aliments poden aparèixer, desaparèixer, canviar de color, o viatjar de forma màgica...
A més, compartirà amb tots vosaltres un joc de màgia amb aliments en el que podreu deixar bocabadats als vostres amics i familiars.
No us ho penseu dues vegades i veniu a gaudir de la màgia d'aquest divertit espectacle inclòs dins l'11è Festival Internacional Teatre Màgic de Tarragona.
Edat recomanada: A partir de 5 anys
**Durant l'espectacle el Mag Gerard sortejarà un exemplar del seu llibre "Màgia amb aliments" entre els assistents!
Busquem lectors i lectores, de totes les edats, que sàpiguen fer trucs de màgia i que vulguin compartir els seus poders i deixar-nos bocabadats!
Si voleu podeu venir disfressats de mags, bruixes o bruixots!
Dilluns 4 de setembre a les 18.30 h + taller d'acollida infantil (a partir de 4 anys).
Núria Solsona és professora i investigadora, experta en coeducació i història de la ciència.
Reivindica el reconeixement del saber científic de les dones i la necessitat que s'incorpori a les aules.
És membre de diversos grups de treball per la igualtat i la coeducació, i en aquest mateix àmbit ha estat consultora internacional i responsable de programes, cursos i màsters universitaris.
Ha estat professora de la Universitat Autònoma de Barcelona, de la Universitat de Lleida i de la Universidad de Chile.
Col·labora també habitualment en revistes especialitzades com Cuadernos de Pedagogía, Enseñanza de las Ciencias, Alambique, Aula, Asparkia, Docència, Guix, International Journal of Science Education, etc.
La xerrada serà el dilluns 4 de setembre a les 18.30 h està adreçada al públic en general, als mestres i especialment a les famílies.
Aquell dia comptarem amb un taller d'acollida per als assistents que vinguin en família (de + de 4 anys)
Dijous 27 de juny a les 20.30h.
Organitzada per la Biblioteca Pública i el Museu del Port de Tarragona.
És imprescindible inscripció prèvia.
Punt de trobada: Museu del Port de Tarragona
Dimarts 4 de juny, a les 19 h a la Secció Local.
Col·laboració de la Biblioteca en el 'Programa 6 x 4', per a la promoció de les comarques del Camp de Tarragona
Curs d'introducció a l'art contemporani.
Dimarts 4, 11, 18 i 25 de juny de 18 h a 20 h.
Amb Marta Roig, bibliotecària especialitzada en promoció de la lectura.
Dimecres 29 de maig a les 18 h.
4t Laboratori de Lletres i Imatges.
Experimentem amb els abecedaris.
Dijous 23 de maig a les 17.30h a la Sala Infantil
Dissabte 25 de maig Sortida cultural a Mont-roig del Camp.
Dissabte 13 d'abril i diumenge 19 de maig de 2013.
Hora i lloc de trobada: 16:30 h a la Creu de Tamarit.
Organitzen: Biblioteca Pública de Tarragona.
Serveis Territorials a Tarragona del Departament de Cultura.
Dimecres 8 de maig, a les 19 hores a la Biblioteca Pública de Tarragona
Exposició amb motiu del cinquantè aniversari de Cavall Fort: del 8 al 24 d'abril a la Biblioteca Pública de Tarragona
Dilluns 23 i dijous 26 d'octubre a les 19 h.
Organitzen: Ajuntament de l'Espluga de Francolí i Biblioteca Pública de Tarragona.
Col·labora: Escola de Lletres de Tarragona.
Intervindrà Eugeni Perea i llegiran poemes: Benigne Rios, Montserrat Masdeu, Josep M. Valles, Ivan Andreu, Anna Gispert i Sílvia Solé
Capellà, poeta guardonat als Jocs Florals, defensor de la llengua catalana, orador de masses, activista cultural, biògraf...
Mossèn Ramon Muntanyola i Llorach (l'Espluga de Francolí, 1917 – Barcelona, 1973) va ser un home polièdric que, a banda de la seva tasca pastoral, va destacar per la seva producció literària, pel seu compromís social i per l'energia i convicció amb què defensava els seus postulats.
Afable i obert, els que el van conèixer asseguren que "mai no tenia un no per a ningú".
Des del mes d'abril de 2017 ha estat homenatjat amb tot un seguit d'actes que s'allargaran tot l'any coordinats per l'Ajuntament de l'Espluga de Francolí, i per l'historiador Josep M. Vallès, amb la col·laboració d'altres municipis vinculats a Muntanyola i de la Diputació de Tarragona, entre altres institucions.
Dilluns 23 d'octubre 2017, a les 19 h
Dijous 26 d'octubre 2017, a les 19 h
Lectura comentada de poemes: Muntanyola, l'obra poètica
Intervindrà Eugeni Perea i llegiran poemes: Benigne Rios, Montserrat Masdeu, Josep M. Valles i altres.
Biblioteca Pública de Tarragona i el Museu del Port de Tarragona.
Activitats octubre i novembre 2013.
Diumenge 27 d'octubre a les 12 h al Museu del Port.
Tallers per acompanyar la lectura des de la Biblioteca.
La Biblioteca s'afegeix al maridatge entre lletres i vi amb una sèrie de propostes durant el mes de setembre conjuntamente amb DO Tarragona, la Biblioteca Pública Municipal de Cambrils i la Biblioteca Mestra M. Antònia de Torredembarra
El mes de setembre 2013 és el torn de la DO Tarragona
Aquest estiu, les biblioteques i la Música de la Cala posen banda sonora a les vostres lectures.
Exposició a la Biblioteca Pública de Tarragona del 8 de juliol al 30 d'agost
Lectures musicades de textos literaris sobre els fars i la seva història amb motiu del 10è aniversari del Museu de Fars.
Esplanada del Far de La Banya (Dic de Llevant).
Activitat gratuïta sense reserva.
Durant el mes de maig de 2013 i fins al 6 de juny.
Exposició amb motiu del cinquantè aniversari de Cavall Fort: del 8 al 24 d'abril a la Biblioteca Pública de Tarragona
El desembre de 2011 Cavall Fort va complir cinquanta anys.
Va néixer el desembre de 1961, i des de llavors ha fet un llarg camí, sense perdre mai de vista els seus objectius essencials: ser una revista adreçada al públic infantil i juvenil, feta en català, divertida i interessant, amb un contingut i una presentació de màxima qualitat, amb la voluntat d'ajudar als seus lectors a adquirir el gust per la lectura, a desvetllar la curiositat pel món que els envolta, a estimular la creativitat i a ésser, en definitiva, un element de lleure actiu, creatiu i enriquidor.
Per a poder tirar endavant la revista, a l'any 1961, els seus creadors van buscar el suport dels bisbats de Vic, Girona i Solsona, que hi van donar cobertura legal en una època en què impulsar una publicació en català era, a més d'una quimera, una gosadia per al règim.
Cavall Fort de seguida va arrelar en famílies i col·lectius culturals i cívics amb consciència de país.
El tiratge inicial de Cavall Fort era de 10.000 exemplars, que es va ampliar tot seguit, i es podia difondre únicament per mitjà de subscripció.
A partir del número 17 (abril de 1963) es va augmentar el tiratge i es va ampliar el format (20,5 x 28,5 cm) i el nombre de pàgines (vint-i-quatre, de les quals n'hi havia dotze a dos colors i dotze a quatre colors).
A partir del número 587 (gener de 1987) s'hi van afegir vuit pàgines centrals en blanc i negre.
Des de la publicació del número 1000, el març de 2004, la revista es publica completament a tot color.
L'exposició que podrem veure a la Biblioteca Cavall Fort.
Tan divertit com un joc, ha estat pensada per a l'àmbit de les biblioteques públiques del nostre país, i forma part de les activitats que es van fer per celebrar l'aniversari.
A través de vuit plafons, l'exposició mostra, d'una manera juganera i participativa, els diferents tipus de contingut de la revista i la seva diversitat, al mateix temps que intenta fer-ne visible la vigència i la significació que ha tingut Cavall Fort a Catalunya i dins l'àmbit general de la cultura catalana.
Alguns dels plafons conviden el visitant a jugar directament amb el seu contingut i a ser-ne, així, espectadors actius, seguint la mateixa filosofia de la revista.
Es pretén que el visitant, adult o infant, pugui entretenir-se una estona davant el plafó, assumint i assimilant la riquesa de propostes fetes per la revista al llarg dels anys.
Dimecres 8 de maig, a les 19 hores a la Biblioteca Pública de Tarragona
El proper dimecres 8 de maig a les 19h el Cor de Gospel de l'Aula de Músics ens oferirà un concert.
Gènere religiós nord-americà associat al ressorgiment protestant en àrees urbanes durant l'últim terç del S. XIX.
El Gospel blanc derivà bàsicament dels himnes de camp-meeting (espiritual ), als quals s'incorporaren formes i melodies de cançons populars contemporànies (...).
A partir del 1930 passà a anomenar-se gospel-blues o gospel negre perquè recollia les tradicions hereves dels espirituals negres.
A la secció de música de la Biblioteca hi trobareu llibres que us serviran per aprendre més coses sobre el Gospel i tindreu l'oportunitat d'emportar-vos discos per escoltar com sona...
El Cor de Gospel de l'Aula Músics
Neix amb l'objectiu de completar la seva oferta formativa i poder arribar a totes aquelles persones amb inquietuds musicals, dirigides a aquest estil de música.
Dins del repertori del Cor de Gospel podreu trobar alguns clàssics del Soul així com algunes referències a la música africana.
Un cor de Gospel pensat per a la gent que vol desenvolupar un repertori coral amb aquest estil tan dinàmic i enèrgic i vol aprendre o perfeccionar la seva tècnica vocal.
Tot això sota la direcció d'Albert Galceran.
Dissabte 13 d'abril i diumenge 19 de maig de 2013.
Hora i lloc de trobada: 16:30 h a la Creu de Tamarit.
Organitzen: Biblioteca Pública de Tarragona.
Serveis Territorials a Tarragona del Departament de Cultura.
La ruta de Tamarit s'endinsa en la història i en el patrimoni de la vila closa de Tamarit, però també en la literatura que la pren com escenari i en l'etnografia que ens parla de com hi vivien els seus habitants.
Tamarit fou fortalesa al segle XI, abans de la conquesta de Tarragona, destacà a l'època medieval gràcies al comerç i a la navegació marítima, però es tornà vulnerable exposat com estava a les falconades dels corsaris al segle XVI.
Al llarg dels segles XVII i XVIII se sumen els naufragis, la insalubritat de les aigües entollades i la constant manca de diners, que fan que a meitats segle XIX s'abandoni.
Poc després, en el darrer terç del segle XIX comença una segona història per a Tamarit.
Els excursionistes amb inquietuds de descoberta en prenen el relleu i, després, artistes i mecenes.
I, és clar, al llarg d'aquests anys hi haurà escriptors que trobaran en Tamarit motiu d'inspiració.
En el transcurs de l'itinerari recorrerem Tamarit a través de textos històrics, etnogràfics i literaris.
Ho farem en nou àmbits: partirem de la creu, travessarem el portal de la Móra, la plaça, visitarem l'església, la casa del pintor Ramon Casas i la del magnat Charles Deering amb els seus jardins.
Davant del mar, a l'antic port, recordarem l'esplendor del Tamarit medieval i acabarem el recorregut a la Cala Jovera.
Llegirem a escriptors com Josep Yxart, Carles Barral, Olga Xirinacs o Josep Santesmases.
Destacarem la importància dels excursionistes i la descoberta, des d' Eudald Canivell que arriba a Tamarit amb l'Associació Catalana d'Excursions Científiques el 1878.
I arribarem al Tamarit d' inicis del segle XX que es reconstrueix de nou amb els seus protagonistes, el pintor Ramon Casas, el magnat Charles Deering i el tarragoní Joan Ruiz i Porta.
Amb el rerefons del camí de bruixes on la cultura popular pren el protagonisme.
Inscripció prèvia a la Biblioteca, trucant al 977 24 03 31, per correu electrònic ( [EMAIL] ) o presencialment.
Dissabte 25 de maig Sortida cultural a Mont-roig del Camp.
Tastets de patrimoni té per objectiu donar a conèixer de primera mà, i posar en valor el patrimoni de les comarques de Tarragona a través de la presentació de rutes i activitats culturals.
Es tracta de presentacions audiovisuals acompanyades de xerrades col·loqui que s'adrecen al públic en general que tingui interès en conèixer el patrimoni més proper, i també al professorat de primària i secundària que contempli en la seva programació la realització de sortides culturals.
Les presentacions van a càrrec dels propis centres d'estudis locals i comarcals qui en són també autors o impulsors de les rutes.
Des de l'any 2010 es programen anualment dos cicles, primavera i tardor, i al final de cada cicle s'organitza una sortida que inclou tot allò que prèviament s'ha presentat i treballat a la Biblioteca.
Durant el cicle Tastets de patrimoni de la primavera 2013 us presentarem les següents rutes:
Paisatges mironians a Mont-roig del Camp
Conferència a càrrec de Martí Rom, president del Centre Miró, realitzador dels documentals D'un roig encès: Miró i Mont-roig (1979) i Mont-roig: tornaveu mironià (2002).
Autor de diversos llibres sobre Mont-roig, el 2012 ha publicat el llibre Joan Miró i Mont-roig: Pal de ballarí (1911-1929).
Les barraques de Mont-roig: un museu a l'aire lliure
Conferència a càrrec d'Esther Bargalló, tècnic en turisme, directora de la revista Ressò Mont-rogenc i vicepresidenta de la CEPS (Coordinadora d'Entitats per la Pedra Seca dels Països Catalans)
Sortida cultural a Mont-roig del Camp
Visita a part de l'itinerari de les Barraques de pedra seca, als paisatges mironians i al Centre Miró.